**Izvještaj o izvršenju budžeta Crne Gore za period januar – februar 2023. godine**

Trend dobre naplate prihoda iz 2022. godine nastavljen je i u 2023. godini, a gotovo sve kategorije izdataka realizovane su u iznosu nižem od plana.

**Prihodi budžeta** u periodu januar - februar 2023. godine iznosili su 312,0 mil. € ili 5,1% procijenjenog BDP-a i veći su za 31,1 mil. € ili 11,1% u odnosu na planirane, dok su u odnosu na uporedni period 2022. godine veći za 79,6 mil. € ili 34,2%. Najveći rast zabilježen je kod Ostalih prihoda i Prihoda po osnovu poreza na dodatu vrijednost.

Prihodi po osnovu PDV-a do kraja februara mjeseca naplaćeni su u iznosu od 140,8 mil. € što je za 16,7 mil. € ili 13,4% više u odnosu na planirane i 36,4 mil. € ili 34,9% više u odnosu na isti period prethodne godine.

Ostali prihodi u posmatranom periodu iznosili su 36,6 mil. € što je za 33,7 mil. € više u odnosu na prethodnu godinu i to kao rezultat prenosa sredstava naplaćenih tokom implementacije projekta „Ekonomskog državljanstva“ koji će se koristiti za finansiranje infrastrukturnih projekata planiranih Kapitalnim budžetom.

Doprinosi za obavezno socijalno osiguranje ostvareni su na nivou od 57,1 mil. € što je za 7,6 mil. € ili 15,3% u odnosu na planirane, odnosno 10,4 mil. € ili 22,3% u odnosu na uporedni period 2022. godine. Bolja naplata kategorije doprinosa rezultat je efekata implementacije Zakona o reprogamu poreskog potraživanja ali i uvećane osnove za obračun doprinosa usljed povećanja koeficijenata za zarade zaposlenih u javnom sektoru.

Na drugoj strani Prihodi od akciza su na nivou plana za period januar-februar, dok su u odnosu na uporedni period prethodne godine niži za 1,5 mil. € ili 4,0%.

Prihodi budžeta u februaru 2023. godine iznosili su 144,2 mil. €, što je za 16,4 mil. € za 12,8% više u odnosu na plan i 19,6 mil. € ili 15,7% više u odnosu na isti mjesec prošle godine.

**Izdaci budžeta** za period januar-februar 2023. godine iznosili su 286,3 mil. € ili 4,6% procijenjenog BDP-a i u odnosu na planirane niži su za 84,1 mil. € ili 22,7% dok su u odnosu na isti period 2022. godine niži za 6,5 mil. € ili 2,2%.

U strukturi ukupne potrošnje, tekući izdaci iznosili su 124,9 mil. €, što je za 28,0 mil. € ili 18,3% manje u odnosu na plan, dok su u odnosu na isti period prošle godine veći za 12,3 mil. € 11,0%.

Kapitalni izdaci realizovani su u ukupnom iznosu od 4,9 mil. € što je za 33,6 mil. € ili 87,3% manje u odnosu na planirane odnosno 22,8 mil. € ili 82,4% manje u odnosu na prethodnu godinu.

Rashodi u februaru 2023. godine iznosili su 171,6 mil. € i niži su u odnosu na plan 23,4 mil. € ili 12 %, dok su u odnosu na februar 2022. godine veći za 19,3 mil. € ili 12,7 %.

Imajući u vidu realizaciju prihoda i rashoda, u posmatranom periodu ostvaren je **suficit budžeta** u iznosu od 25,8 mil. €.

Budžetski deficit u februaru iznosio je 27,3 mil. €